कहते हैं कि जोड़ियां ऊपरवाला बनाता है और बॉलीवुड में जोड़ियां फिल्मों के साथ बनती-टूटती रहती हैं. पिछले साल नवंबर में ‘फुकरे’ फेम पुलकित सम्राट बॉलीवुड के दबंग अभिनेता सलमान खान की मुंहबोली बहन श्वेता रोहिरा से अलग हो गए. दोनों की शादी बमुश्किल सालभर ही चल सकी. कयास लगाए जा रहे थे कि इसके पीछे फेयर एंड लवली गर्ल यामी गौतम का हाथ है. हालांकि दोनों इसे नकार रहे थे. अब इस बात की अफवाह उड़ रही है कि दोनों ने एक-दूसरे से रिलेशनशिप की बात स्वीकार कर ली है. दरअसल ऐसी अफवाह इसलिए उड़ रही है क्योंकि फिल्म ‘सनम रे’ की शूटिंग के समय यामी के साथ एक किसिंग सीन के लिए पुलकित तुरंत राजी हो गए लेकिन जब उर्वशी रौतेला के साथ किसिंग सीन करने को कहा गया तो उन्होंने साफ मना कर दिया. तो जनाब पुलकित और यामी अब तो कुछ कहने-सुनने की गुंजाइश नहीं रह गई है.